|  |  |
| --- | --- |
| Ταχ.Δ/νση: Ακτή Δυμαίων 48  Πάτρα, ΤΚ 26333 | Πάτρα 04/03/2019 |
| Τηλ: 2610366100  Fax: 2610325790  Αρμόδιος: Βουκελάτος Ευάγγελος  Τεχνικός Ασφαλείας  2610366285 |  |
|  |  |

***ΑΝΤΙΚΕΙΜΕΝΟ:*** Εργασίες Απολυμάνσεων, Απεντομώσεων, Μυοκτονιών.

***ΤΕΧΝΙΚΕΣ ΑΠΑΙΤΗΣΕΙΣ***

Κατά την διάρκεια της σύμβασης (ένα έτος) θα πραγματοποιηθούν 6 επεμβάσεις μυοκτονίας (1 ανά δίμηνο),3-4 επεμβάσεις τους καλοκαιρινούς μήνες για καταπολέμηση κουνουπιών και πιθανά επεμβάσεις για έρποντα έντομα και 1 (μία) επέμβαση για απώθηση φιδιών (Μάιος, σε περιοχές με βλάστηση, γύρω από αντλιοστάσια, ή όπου αλλού κριθεί απαραίτητο) .

Οι χώροι στους οποίους θα γίνουν εργασίες μυοκτονίας είναι:

* Κεντρικές Εγκαταστάσεις ΔΕΥΑΠ. (Σε όλους τους χώρους καθώς και εντός ψευδοροφής 500τμ.)
* Αντλιοστάσιο περιοχής Ταραμπούρα
* Διυλιστήριο περιοχής Ριγανόκαμπου
* Εγκαταστάσεις Επεξεργασίας Λυμάτων (Βιολογικός Καθαρισμός Πατρών)
* 3 Αντλιοστάσια (Βότση, Αλσύλλιο, Αυστραλίας)

Στους πιο πάνω χώρους υπάρχουν περίπου 130 δολωματικοί σταθμοί.

Επιπλέον στις εγκαταστάσεις επεξεργασίας λυμάτων( Βιολογικός καθαρισμός) θα πρέπει να γίνει ολοκληρωμένη διαχείριση κωνωποειδών περιλαμβάνοντας μεταξύ άλλων τη χημική καταπολέμηση ως το κύριο μέσο περιορισμού των πληθυσμών των κουνουπιών και τη μέθοδο της προνυμφοκτονίας, με ψεκασμούς εδάφους σε υδάτινες επιφάνειες όπου νωρίτερα έχει εξακριβωμένα εντοπιστεί η ύπαρξη καθορισμένων πυκνοτήτων προνυμφών κουνουπιών. Επίσης, θα πραγματοποιηθεί και εφαρμογή ακμαιοκτονίας.

Εφαρμογές 3-4 τους καλοκαιρινούς μήνες.

Οι ενδιαφερόμενοι θα πρέπει να δώσουν οικονομική προσφορά για:

* **Τ1:** 6 επεμβάσεις μυοκτονίας, 1 ανά δίμηνο, για το σύνολο των περίπου 130 υπαρχόντων δολωματικών σταθμών στις εγκαταστάσεις που αναφέρθηκαν πιο πάνω.
* **Τ2:**Τιμή για επεμβάσεις απεντομώσεων για έρποντα έντομα (κατσαρίδες, ψήλους κ.α.) ανά τετραγωνικό μέτρο ***που πιθανά χρειαστούν***.
* **Τ3:**Τιμή για απολυμάνσεις (μικροβιακή καταπολέμηση) ανά τετραγωνικό μέτρο ***που πιθανά χρειαστούν***.
* **Τ4:**Τιμή καταπολέμησης για προνύμφες κουνουπιού / κουνουπιών ανά εφαρμογή (όπως περιγράφεται πιο πάνω)
* **Τ5:**Τιμή ανά εγκατάσταση και ανά εφαρμογή για εργασίες μυοκτονίας σε εγκαταστάσεις που μέχρι σήμερα δεν συμπεριλαμβάνονταν στο πρόγραμμα μυοκτονίας (***που πιθανά χρειαστούν).***Οι εγκαταστάσεις αυτές θα είναι οικίσκοι αντλιοστασίων της τάξης των 10-16m2.
* **Τ6:**Τιμή τεμαχίου για δολωματικό σταθμό κλειστού τύπου ασφαλείας με κλειδί.
* **Τ7:**Τιμή τεμαχίου για ταμπέλα σήμανσης δολωματικού σταθμού.
* **Τ8**:Τιμή μίας εφαρμογής φιδοαπώθησης ,το μήνα Μάιο σε περιοχές με βλάστηση / 100 τρέχοντα μέτρα

Μειοδότης θα ανακηρυχθεί ο διαγωνιζόμενος του οποίου η συνολική τιμή σε συγκεκριμένο σενάριο χρήσης θα δώσει την χαμηλότερη τιμή. Το σενάριο αυτό προβλέπει:

* 6 επεμβάσεις μυοκτονίας (T1)
* απεντομώσεις σε 1000m2(T2)
* απολυμάνσεις σε 1000m2(T3)
* 4 επεμβάσεις καταπολέμησης για προνύμφες κουνουπιού (T4)
* 10 νέες εγκαταστάσεις σε οικίσκους αντλιοστασίων (Τ5)
* 30 Δολωματικοί σταθμοί κλειστού τύπου με κλειδί (Τ6)
* 30 ταμπελάκια σήμανσης δολωματικού σταθμού (Τ7)
* 1 επέμβαση φιδοαπώθησης σε 1000 τρέχοντα μέτρα (Τ8)

**Τιμή Σεναρίου Χρήσης = (Τ1\*6) + (Τ2\*1000) + (Τ3\*1000) + (Τ4\*4) + (Τ5\*10) + (Τ6\*30) + (Τ7\*30) + (Τ8\*1000)**

Οι ενδιαφερόμενες εταιρείες θα πρέπει **επί ποινής αποκλεισμού** να υποβάλουν:

* Οικονομική προσφορά **αποκλειστικά και μόνο** στο «Έντυπο Οικονομικής Προσφοράς» (όχι σε δικό τους έντυπο) με συμπληρωμένη και υπολογισμένη την «Τιμή Σεναρίου Χρήσης»
* Σύντομη περιγραφή της προτεινόμενης λύσης που θα εφαρμόσουν.
* Φωτοτυπία της άδειας εφαρμογής καταπολεμήσεως εντόμων και τρωκτικών σε κατοικημένους χώρους από το Υπουργείο Αγροτικής Ανάπτυξης και Τροφίμων
* Φωτοτυπία της έγκρισης κυκλοφορίας των φαρμάκων που θα χρησιμοποιηθούν Υπουργείο Αγροτικής Ανάπτυξης και Τροφίμων.
* Τα MSDS των φαρμάκων που θα χρησιμοποιηθούν.
* Φορολογική και ασφαλιστική ενημερότητα

Σε περιπτώσεις εκτάκτων αναγκών όπου απαιτείται άμεση επέμβαση, (καταπολέμηση ερπόντων, τρωκτικών εντός κτιρίων, απώθηση σφηκοφωλιών), αυτή θα πρέπει να γίνεται εντός 6 έως 10 ωρών.

Ο Τεχνικός Ασφαλείας

Βουκελάτος Ευάγγελος

Μηχ/γος Μηχ/κός Τ.Ε.